இதனையடுத்து, உள்ளாட்சி தேர்தலை ரத்து செய்து நீதிபதி பிறப்பித்த தீர்ப்பை எதிர்த்து தமிழ்நாடு மாநில தேர்தல் ஆணையத்தின் செயலாளர் டி.எஸ்.ராஜசேகர் நேற்று உயர்நீதிமன்றத்தில் மேல்முறையீட்டு மனுவை தாக்கல் செய்தார். மேலும் இவ்வழக்கை அவசர வழக்காக ஏற்கவும் தேர்தல் ஆணையத்தின் சார்பில் கோரிக்கை வைக்கப்பட்டது. இதனை ஏற்றுக்கொண்ட நீதிபதிகள், இன்று பிற்பகல் 2.15 மணிக்கு இந்த மனு மீது விசாரணை நடத்தப்படும் என்று அறிவித்தனர்.